судѝ вся́кѡ, нижѐ восхища́й гдс̑ня са́на: єди́нъ бо є́сть судія̀ бг҃ъ, хотя́й суди́ти живы̂мъ и мє́ртвымъ: ты́ же человѣ́къ зе́менъ сы́й, себѐ смотрѝ, себѣ̀ внима́й: и ты́ бо и́маши, ѡ не́мже суда̀ досто́инъ єсѝ: ты̀ са́мъ ѡ свои́хъ суда̀ ѡжида́еши, са́мъ своя̂ ѕла́я предъ̑ собо́ю и́маши, и на ина́го де́рзостнѣ наскаку́еши: но бг҃ъ вся̂ческая сотвори́вый, са́мъ вся̂ да су́дитъ, ты́ же себѐ смиря́й